Covid-19-statistieke: Daaglikse gevalle daal verderArgieffoto bloot ter illustrasie (Foto: Verskaf) Die Nasionale Instituut vir Oordraagbare Siektes (Nios), het Donderdagaand die jongste Covid-19-statistieke vir Suid-Afrika bekendgemaak. Altesaam 2 783 nuwe gevalle is aangemeld wat ŉ positiwiteitskoers van 6,8% verteenwoordig. Dit bring die totale gevalle op 2 892 081 te staan. Nog 155 sterftes is sedert die vorige verslag aangemeld en dit bring die dodetal op 86 655 te staan. Minstens 17 493 443 toetse is reeds gedoen. Die meeste van die nuwe gevalle wat sedert die vorige verslag aangemeld is, is van KwaZulu-Natal (22%) gevolg deur die Wes-Kaap (18%). Die Oos-Kaap verteenwoordig 15%, Noord-Kaap 12%, Vrystaat en Gauteng elk 11%, Mpumalanga 5%, Noordwes 3% en Limpopo 2%. Sedert die vorige verslag was daar ŉ toename van 174 hospitaal-opnames. Daar is tans 7 465 Covid-19-pasiënte in 667 staat- en privaat hospitale. Altesaam 2 753 334 persone (95,2%) het reeds herstel. Altesaam 16 755 133 dosisse entstof is reeds toegedien. Provinsiale statistiek: Sterftes en persone wat herstel het: